สวัสดีค่ะ มีอาการมึน ๆ ตึง ๆ ศรีษะ บางครั้งตึงใบหน้าด้วย เป็น ๆ หาย ๆ ประมาณ 1-2 เดือนแต่พึ่งมีอาการบ้านหมุนมา 2 วันค่ะ วันละ 2-3 ครั้ง บางครั้งสั้น ๆ บางครั้งนานมากเลยไปซื้อยากิน เภสัชให้ยาเม็ดสีขาวอย่างเดียว บอกว่าเป็นอาการน้ำในหูไม่เท่ากัน กินได้ 1 วัน อาการบ้านหมุนมาอีก ไม่หายค่ะ เลยไปหาที่คลินิค เช็คความดันและฟังการเต้นหัวใจ บอกว่าปกติเลย น่าจะเป็นอาการเลือดเลี้ยงสมองไม่เพียงพอ ให้ยามา 3 ตัว กินแล้วง่วงมาก นอนทั้งวัน พอลุกขึ้นมาก็จะเวียนหัว โงนเงน ทรงตัวไม่ค่อยอยู่ ตาลาย แต่ไม่มีบ้านหมุนค่ะ ขอคุณแนะนำด้วยค่ะว่าน่าจะเป็นโรคอะไร และควรดูแลตัวเองอย่างไรขอบมากค่ะ
สวัสดีค่ะ อาการมึนๆตึงๆที่ศีรษะและใบหน้าเป็นๆหายๆ มีอาการบ้านหมุนร่วมด้วย อาจมีสาเหตุมาจาก การมีน้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะได้ สาเหตุอื่นๆเช่น โรคหินปูนในหูชั้นในเคลื่อน หูชั้นในอักเสบจากการติดเชื้อของหูชั้นกลาง การเปลี่ยนท่าทางที่เร็วเกินไป ถ้าเดินเซมากมีกล้ามเนื้ออ่อนแรง อาจต้องนึกถึงเนื้องอกในสมองส่วนที่ใช้ในการทรงตัวร่วมด้วยในเบื้องต้น ให้รับการรรักษาและกินยาตามที่แพทย์สั่ง ร่วมกับกลับไปติดตามอาการตามนัด ในระหว่างนี้การเปลี่ยนท่าทางควรทำอย่างช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆ รับประทานยาแก้เวียนศีรษะได้ และควรรีบกลับไปพบแพทย์ถ้ามีอาการมึนงง เดินเซมาก ทรงตัวไม่ได้ หรือคลื่นไส้ อาเจียนเยอะร่วมด้วย